تورکیه امریکانین واشینگتن-داکی فیلیسطین آزادلیق تشکیلاتی‌نین اوفی‌سی‌نین باغلانماسینا رئاکسیا گؤستردی.
خاریجی ایشلر ناظیرلیگی‌نین سؤزچوسو هامی آکسوی قرارین امریکانین اورتا دوغو باریش پروسه سینده بی طرف‌لیگینی ایتیردیگی‌نین گؤستریجی‌سی اولدوغونو سؤیله‌ییب.
آکسوی واشینگتن-دا دایمی فیلیسطین آزادلیق تشکیلاتی اوفی‌سی‌نین باغلانماسینا دایر بیلدیریب کی، امریکانین قراری ناراحات‌لیق دوغورور. بو قرارین ایکی دؤولت‌لی حل یولونون تخریب ائدیلمه‌سی باره‌دکی تشببوس‌لره جسارت قازان‌دیرماق‌دان اؤزگه مقصدی یوخ‌دور. تورکیه حاق‌لی داواسیندا فیلیسطین خالقی‌نین یانیندا یئر آلماغا و فیلیسطین مسئله‌سینه عدالت‌لی و دایمی باریش تاپیلماسی باره‌دکی اولوسلار آراسی جهدلری دستکله‌مکده داوام ائده‌جک‌دیر.
قئید ائدک کی، امریکا خاریجی ایشلر ناظیرلیگی فیلیسطین آزادلیق تشکیلاتی اوفی‌سی‌نین بیر آی عرضینده بوشالدیلماسینی ایسته‌دیگینی بیلدیردی.
